cyanic-selkie/wikianc huggingface dataset:
ზურაბ აბაშიძე
ბიოგრაფია
1973 წელს დაამთავრა მოსკოვის უცხო ენათა ინსტიტუტი. 1974-1978 წლებში იყო საგარეო საქმეთა სამინისტროს პირველი მდივანი; 1978-1980 წლებში საბჭოთა საკონსულოს ატაშე ბომბეიში; 1980-1984 წლებში საქართველოს საგარეო საქმეთა სამინისტროს განყოფილების გამგე; 1984-1988 წლებში საბჭოთა კავშირის საელჩოს მრჩეველი ესპანეთში; 1993-2000 წლებში საქართველოს საგანგებო და სრულუფლებიანი ელჩი ბენილუქსის ქვეყნებში და ევროკავშირთან და ნატოსთან საქართველოს მისიის ხელმძღვანელი; 2000 წელს საქართველოს საგარეო საქმეთა მინისტრის მოადგილე; 2000-2004 წლებში რუსეთის ფედერაციაში საქართველოს საგანგებო და სრულიფლებიანი ელჩი; 2012 წელს დაინიშნა რუსეთთან ურთიერთობის საკითხებში პრემიერის სპეციალური წარმომადგენლად.
არის საქართველოს უცხოეთთან მეგობრობის საზოგადოების პრეზიდიუმის თავმჯდომარე (1988-1993).
პოზნერის ვიზიტის ჩანაწერი
2023 წლის ივნისში YouTube არხზე გავრცელდა ზურაბ აბაშიძისა და მარკ ზილბერკვიტის ჩანაწერი, რომლის ავთენტურობა თავად აბაშიძემ დაადასტურა, თუმცა „შინაარსობრივად დაჩეხილი, დამონტაჟებული ფეიკი“ უწოდა.
ჩანაწერში, ამ პერიოდში - პრემიერ-მინისტრის სპეციალური წარმომადგენელი, ზურაბ აბაშიძე რუს ჟურნალისტს ვლადიმერ პოზნერსა და მის გარემოცვას ბოდიშს უხდის 2021 წლის 31 მარტს მომხდარი ინციდენტის გამო, როცა თბილისში აქტივისტებმა ვლადიმირ პოზნერის დაბადების დღე ჩაშალეს, საქართველოში ჩამოსულ პოზნერსა და მის სტუმრებს კი ქვეყნის დატოვება პროტესტის ფონზე მოუხდათ.
აუდიოჩანაწერის მიხედვით, ზურაბ აბაშიძე მარკ ზილბერკვიტს ურეკავს და მომხდარის გამო ბოდიშს უხდის, აქციის მონაწილეებს კი, რომლებმაც პანდემიის გამო დაწესებული კომენდანტის საათის პირობებში რუსი ჟურნალისტისა და მისი გარემოცვის რესტორანში ქეიფი გააპროტესტეს, „ნაცისტებს“, „სააკაშვილის მოსყიდულებს“, „უროდებს” და „ზონდერებს“ უწოდებს. ვიდეოზე, რომლის ავთენტურობაც დადგენილი არაა, მითითებულია, რომ საუბარი 2021 წლის 1 აპრილს შედგა.
სქოლიო
კატეგორია:დაბადებული 11 ივნისი კატეგორია:დაბადებული 1951 კატეგორია:ქართველი ენათმეცნიერები კატეგორია:ქართველი პოლიტიკის მეცნიერები კატეგორია:ქართველი დიპლომატები ზურაბ კატეგორია:საბჭოთა კავშირის კომუნისტური პარტიის წევრები
Tubular Bells
Tubular Bells — მაიკ ოლდფილდის პირველი სტუდიური ალბომი, რომელიც შედგება ორი ინსტრუმენტული პიესისგან. იგი გამოვიდა 1973 წელს.
კათოლიკური მილისებრი ზარების ნოვატორული გამოყენებამ, ოლდფილდის გიტარაზე დაკვრის უნიკალურმა ტექნიკამ და სხვამ ალბომის მუსიკალური სტილისტიკა ჩამოაყალიბეს. ეს იყო პირველი დისკი, რომელიც ახლადჩამოყალიბებულ ლეიბლზე Virgin გამოიცა.
Tubular Bells / The Mike Oldfield Collection 1974–1983
ამ გამოცემაში შეტანილია ალბომის სპეციალური გამოცემა, შავი ფერის ლოგოტიპით.
Tubular Bells - სპეციალური გამოცემა: 2 კომპაქტ დისკი და 1 DVD
ახლავს ორიგინალური გარეკანი და მითითება, რომ ეს სპეციალური გამოცემაა. აუდიო ვიდეო
ყდა
ალბომის გარეკანზე გამოსახულია მილისებრი ზარი. იგივე ობიექტი გამოყენებულია ციკლის Tubular Bells სხვა ნაწილების ყდებზეც.
სქოლიო
კატეგორია:მაიკ ოლდფილდის ალბომები კატეგორია:1973 წლის სადებიუტო ალბომები კატეგორია:მაიკ ოლდფილდის სიმღერები კატეგორია:პროგრესული როკ-ალბომები კატეგორია:ალბომების სერიები კატეგორია:Virgin Records-ის ალბომები კატეგორია:Mercury Records-ის ალბომები კატეგორია:ალბომები ტომ ნიუმენის პროდიუსერობით
ტაგოლოანი (სამხრეთი ლანაო)
სქოლიო
კატეგორია:სამხრეთ ლანაოს მუნიციპალიტეტები
სალონგის ეროვნული პარკი
სქოლიო
კატეგორია:კონგოს დემოკრატიული რესპუბლიკის ეროვნული პარკები კატეგორია:მსოფლიო მემკვიდრეობის ძეგლები კონგოს დემოკრატიულ რესპუბლიკაში კატეგორია:მსოფლიო მემკვიდრეობის ძეგლები საფრთხის ქვეშ
Fugees
Fugees (წარმოითქმის „ˈfuːdʒiːz“) — ამერიკული ჰიპ-ჰოპ ტრიო, რომელიც ცნობილი გახდა 1990-იან წლებში. ჯგუფი, რომლის შემადგენლობაში შედიოდნენ ლორინ ჰილი, უაიკლეფ ჟანი და პრეზი, თავის კომპოზიციებში იყენებდა ტრადიციული ჰიპ-ჰოპისა და რეგის ელემენტებს. ჯგუფმა ჩაწერა მხოლოდ ორი სტუდიური ალბომი. აქედან რიგით მეორე, The Score (1996) გახდა გრემის ჯილდოს და ექვსმაგი პლატინის სტატუსის მფლობელი. დიდი პოპულარობის მიუხედავად, 1997 წელს ჯგუფი დაიშალა. ჰილმა და ჟანმა ყურადღება გაამახვილეს სოლო-პროექტებზე, ისევე, როგორც პრეზმა, თუმცა ამ უკანასკნელმა უფრო მეტი - საუნდტრეკების შექმნაზე.
2007 წელს ტელეარხმა MTV ტრიო დაასახელა ყველა დროის ჰიპ-ჰოპ ჯგუფების სიაში #9 ადგილას.
რესურსები ინტერნეტში
კატეგორია:ჰიპ-ჰოპ ჯგუფები კატეგორია:1990-იანი წლების მუსიკალური ჯგუფები კატეგორია:2007 წელს დაშლილი ჯგუფები კატეგორია:Fugees
Rhytidoponera socra
Rhytidoponera socra — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Rhytidoponera-ს გვარიდან. მიეკუთვნება Ectatomminae-ს ქვეოჯახს. .
სქოლიო
კატეგორია:ჭიანჭველები
ნიგოზეთი
დემოგრაფია
2014 წლის აღწერის მონაცემებით სოფელში ცხოვრობს 446 ადამიანი.
სქოლიო
კატეგორია:ჭიათურის მუნიციპალიტეტის სოფლები
აპრილი 2011
აპრილი - 2011 წლის მეოთხე თვეა. დაიწყო პარასკევს და დამთავრდა 30 დღის შემდეგ, შაბათს.
პორტალი:ახალი ამბები
04
ნიდერლანდები 1956 წლის ზაფხულის ოლიმპიურ თამაშებზე
ნიდერლანდებიდან მელბურნის 1956 წლის ზაფხულის ოლიმპიურ თამაშებზე ერთადერთი სპორტსმენით იყო წარმოდგენილი, ეს იყო 68 წლის გადამდგარი პოლკოვნიკი ალექსის ფანჩულიძევი (ალექსი ფანჩულიძე). მან ამ ოლიმპიადაზე ცხენის გაწვრთნაში იასპარეზა და 36 მონაწილეს შორის 28-ე ადგილი დაიკავა. აღსანიშნავია ის, რომ 1956 წლის ოლიმპიადა ორ სხვადასხვა კონტინენტზე ჩატარდა. ამის მიზეზია ის არის, რომ ავსტრალიის კანონმდებლობით, ცოცხალი ცხოველის ამ ქვეყანაში შესაყვანად მან ექვსთვიანი კარანტინი უნდა გაიაროს. ამის გამო ცხენოსანთა შეჯიბრის გამართვა მელბურნში შეუძლებელი გახდა. 1954 წლის 13 მაისის ათენში გამართულ სესიაზე საერთაშორისო ოლიმპიურმა კომიტეტმა ცხენოსანთა შეჯიბრის მასპინძელ ქალაქად სტოკჰოლმი აარჩია. ცხენოსანთა ასპარეზობები სტოკჰოლმში 1956 წლის 10-17 ივნისს გაიმართა, დანარჩენი ასპარეზობები მელბურნში მოგვიანებით გაიმართა. რადგანაც ნიდერლანდებმა ბოიკოტი გამოუცხადეს საბჭოთა კავშირს 1956 წელს უნგრეთში შეჭრის გამო. ცხენოსანთა ტურნირი ამ დროისთვის უკვე ჩატარებული იყო, ასე რომ, ნიდერლანდების სრულყოფილი ბოიკოტი მაინც არ შედგა.
Elements of Life: Remixed
Elements of Life: Remixed — ტიესტოს 2008 წლის ალბომი. სიმღერები არის გარემიქსებული მისი წინა ორიგინალური ალბომიდან Elements of Life. თავიდან გამოშვებას გეგმავდნენ 2008 წლის 29 იანვარს, შემდეგ გადაიდო 11 მარტამდე, საბოლოოდ კი გამოიცა 28 აპრილს.
სქოლიო
კატეგორია:ტიესტოს კომპილაციური ალბომები კატეგორია:2008 წლის რემიქსული ალბომები
ალექსანდრე ბაჟბეუქ-მელიქიანი
ალექსანდრე ალექსანდრეს ძე ბაჟბეუქ-მელიქიანი (ბაჟბეუქ-მელიქოვი) (დ. 12 სექტემბერი [ძვ. სტ. 30 აგვისტო],  1891, თბილისი — გ. 20 ივლისი, 1966, იქვე) —  სომეხი   ქართველი ფერმწერი. ცხოვრობდა საქართველოში. საქართველოს დამსახურებული მხატვარი (1961).
ბიოგრაფია
1906–1910 წლებში სწავლობდა თბილისის სამხატვრო სასწავლებელში, პეტერბურგის სამხატვრო აკადემიაში (1910–1912). ასწავლიდა თბილისის სახელოსნო სასწავლებელში (1922–1929), თბილისის სამხატვრო აკადემიაში (1929–1938). ბაჟბეუქ-მელიქიანის ნამუშევრებს ახასიათებს ფერწერილობა, დახვეწილი კოლორიტი, ლირიზმი და შინაგანი სითბო. მთავარი ნამუშევრები: „წისქვილი ორთაჭალაში“ (1930), ავტოპორტრეტი (1935, ორივე სომხეთის სურათების გალერეა, ერევანი), „მწვანე თუთიყუში“ (1933), სურათების ციკლი „ცირკი“ (1930-1940), „მიტოვებული“ (1942, ყველა კერძო კოლექცია), „საჩუქარი ფრონტისათვის“ (1944), „ქალიშვილი ყვავილით“ (1946, ორივე — საქართველოს ხელოვნების მუზეუმი, თბილისი).
ლიტერატურა
კატეგორია:ქართველი მხატვრები კატეგორია:სომეხი მხატვრები კატეგორია:დაბადებული         12 სექტემბერი კატეგორია:დაბადებული 1891 კატეგორია:გარდაცვლილი 20 ივლისი კატეგორია:გარდაცვლილი 1966
ელენ სვოლოუ რიჩარდსი
ელენ ჰენრიეტა სვოლოუ რიჩარდსი (ინგლ. Ellen Henrietta Swallow Richards, 3 დეკემბერი, 1842 –  30 მარტი, 1911) — მე-19 საუკუნის ამერიკელი ქიმიკოსი-ტექნოლოგი და ბუნებრივი გარემოს ქიმიკოსი, ნოვატორი საოჯახო მეურნეობის (კომლის) სფეროში. რიჩარდსმა დაამთავრა ვესტფორდის აკადემია (ისტორიაში მე-2 საშუალო სკოლა მასაჩუსეტში). პირველი ქალი, რომელიც ჩაირიცხა მასაჩუსეტსის ტექნოლოგიურ ინსტიტუტში,  პირველი ლექტორი ქალი, პირველი ამერიკელი ქალი, რომელიც ჩაირიცხა ტექნიკურ სასწავლებელში და პირველი ამერიკელი ქალი, რომელმაც მიიღო  ხარისხი ქიმიის დარგში. რიჩარდსი იყო აქტიური ფემინისტი და „ეკონომიკური ფემინიზმის“ დამფუძნებელი, რომელიც თვლიდა, რომ ქალის მუშაობა სახლში ეკონომიკის უმნიშვნელოვანესი  ასპექტი გახლდათ.
ცხოვრება და სამუშაო
ელენ სვოლოუ დაიბადა დანსტაბლში, მასაჩუსეტსი, ფანი ტეილორისა და პიტერ სვოლოუს ოჯახში. (ძველი გვარების წარმომადგენელი მშობლები არ იყვნენ მდიდრები, მაგრამ ძალიან დიდ მნიშვნელობას ანიჭებდნენ განათლებას). ელენი  გახდა პირველი ქალი, რომელიც მიიღეს მასაჩუსეტსის ტექნოლოგიურ ინსტიტუტში. ელენ სვოლოუ რამდენიმე წლის განმავლობაში მუშაობდა მასწავლებლად, გუვერნანტად და შინამოსამსახურედ, რათა შეეგროვებინა თანხა ვასარის კოლეჯში (1868) ჩასაბარებლად, სადაც ორი წელი სწავლობდა და რომლის დამთავრების შემდეგაც მან ბაკალავრის ხარისხი მიიღო. მას შემდეგ, რაც კოლეჯის დამთავრების შემდეგ ქიმიკოს-ტექნოლოგის შესაფერისი სამუშაო ვერ იშოვა, იგი შევიდა მასაჩუსეტსის ტექნოლოგიურ ინსტიტუტში( MIT) სწავლის გასაგრძელებლად.
მასაჩუსეტსის ტექნოლოგიურ ინსტიტუტის ადმინისტრაციის წარმომადგენელთა შეხვედრის 1870 წლის 14 დეკემბერს ოქმში აღნიშნულია: „რა თქმა უნდა, მისი დაშვება არ ქმნის პრეცედენტს სხვა ქალების მიღებისთვის“. სამი წლის შემდეგ, რიჩარდსმა მიიღო ბაკალავრის ხარისხი მასაჩუსეტსის ტექნოლოგიურ ინსტიტუტში დისერტაციისთვის „კოლორადოს თიოარსენის და თიოანტიმონური მჟავების ზოგიერთი მარილების შესახებ“ და მაგისტრის ხარისხი ვასარის კოლეჯში რკინის მადნის ქიმიური ანალიზისთვის. ელენ სვოლოუმ განაგრძო სწავლა მასაჩუსეტსის ტექნოლოგიურ ინსტიტუტში და  დოქტორის წოდების მისაღებად ემზადებოდა, მაგრამ MIT-მა უარი განაცხადა ქალისთვის ამგვარი პატივის მიგებაზე. მასაჩუსეტსის ტექნოლოგიურ ინსტიტუტმა ქალების მიმართ ამგვარი პოლიტიკა 1886 წლამდე შეინარჩუნა.
1875 წელს ელენ სვოლოუ დაქორწინდა რობერტ ჰ. რიჩარდსზე, მასაჩუსეტსის ტექნოლოგიურ ინსტიტუტის სამთო კათედრის გამგეზე. მეუღლის დახმარებით მან განაგრძო თანამშრომლობა MIT-თან, მოხალისედ. იგი ყოველწლიურად 1000 აშშ დოლარის შემოწირულობას გასცემდა, რათა შეექმნა პროგრამები ქალი სტუდენტებისთვის. 1876 ​​წლის იანვარში დაიწყო პედაგოგიური მოღვაწეობა  დაუსწრებელი სწავლების  პირველ ამერიკულ  სკოლაში — საშინაო განათლების წამახალისებელ საზოგადოებაში. ასევე 1876 წელს, ბოსტონის ქალთა განათლების ასოციაციის მოწოდებით, MIT-მა დააარსა ლაბორატორია ქალებისთვის, სადაც 1879 წელს რიჩარდსმა დაიწყო მუშაობა ასისტენტად (ანაზღაურების გარეშე) პროფესორ ჯონ მ. ორდუეის ხელმძღვანელობით ქიმიური ანალიზის, სამრეწველო ქიმიის, მინერალოგიის და გამოყენებითი ბიოლოგიის დარგებში. 1883 წელს MIT-მა დაიწყო ქალი სტუდენტების მიღება და მათთვის სამეცნიერო ხარისხის მინიჭება, ამიტომ ლაბორატორია დაიხურა.
1884 წლიდან გარდაცვალებამდე ელენ რიჩარდსი ხელმძღვანელობდა ახლად გახსნილ სანიტარული ქიმიის ლაბორატორიას, რომელსაც  მანამდე  მისი ყოფილი პროფესორი უილიამ რ. ნიკოლსი უდგა სათავეში, ლოურენსის ექსპერიმენტულ სადგურზე, რომელიც პირველი იყო ამერიკის შეერთებულ შტატებში. 1887 წელს ლაბორატორიამ, რომელსაც მაშინ მართავდა თომას მესინჯერ დრონი, რიჩარდსის ხელმძღვანელობით ჩაატარა წყლის ხარისხის კვლევა მასაჩუსეტში შტატის ჯანმრთელობის სახელმწიფო დეპარტამენტისთვის, რომელიც მოიცავდა 20000-ზე მეტი ნიმუშის დამუშავებას. ეს გახლდათ ამერიკის შეერთებულ შტატებში ჩატარებული პირველი ამგვარი კვლევა.
რიჩარდსის კვლევამ ხელი შეუწყო წყლის დაბინძურების გამომწვევი მიზეზების და ჩამდინარე წყლების დამუშავების შეცდომების გამოვლენას. შედეგად, მასაჩუსეტმა პირველმა დანერგა ამერიკის შეერთებულ შტატებში  წყლის ხარისხის სტანდარტები და ქალაქ ლოუელმა მიიღო პირველი თანამედროვე ჩამდინარე წყლების გამწმენდი ნაგებობა. 1872 წლიდან 1875 წლამდე რიჩარდსი იყო მასაჩუსეტსის ჯანმრთელობის სახელმწიფო დეპარტამენტის გამომცდელი, ხოლო 1887 წლიდან 1897 წლამდე იგი გახლდათ შტატის წყლის ოფიციალური ანალიტიკოსი. ასევე  Mutual Factory Fire Insurance Company-ს მრჩეველი. 1900 წელს ა. გ. ვუდმანთან ერთად დაწერა წიგნი „ჰაერი, წყალი და საკვები სანიტარული თვალსაზრისით“. გარემოსადმი მისი ინტერესის გამო იყო, რომ 1892 წელს ინგლისურ ენაში გაჩნდა სიტყვა „ ეკოლოგია “, რაც გერმანულად ნიშნავს „ბუნების ეკონომიკას“.
რიჩარდსს ასევე აინტერესებდა მეცნიერული პრინციპების გამოყენება ყოველდღიურ საყოფაცხოვრებო პირობებში — კვება, ტანსაცმელი, ვარჯიში, სანიტარული პირობები და ეფექტური სახლის მოვლა. ელენი მშობლებს წერდა:
ელენმა გამოაქვეყნა წიგნი „სამზარეულოსა და დასუფთავების ქიმია. გზამკვლევი დიასახლისებისთვის“ (1881), შეიმუშავა და აჩვენა სამზარეულოს ნიმუშები, მუშაობდა სასწავლო გეგმებზე  და აწყობდა კონფერენციებს.
1908 წელს იგი გახდა ამერიკის საშინაო ეკონომიკის ასოციაციის პირველი პრეზიდენტი. ამ თემაზე მან დაწერა შემდეგი წიგნები და სტატიები: "კვებითი ნივთიერებები და მათი ფალსიფიკატორები" (1886), "საუბრები სანიტარული მდგომარეობის შესახებ", "კულინარიისა და დასუფთავების ქიმია", "სიცოცხლის ფასი" (1899), "ჰაერი, წყალი და საკვები“ (1900), „საკვების ფასი“, „საცხოვრებლის ფასი“, „სათანადო ცხოვრების ხელოვნება“, „სისუფთავის ფასი“, „ჰიგიენა ყოველდღიურ ცხოვრებაში“ (1907) და „ევთენიკა— გარემოს მართვის მეცნიერება“ (1910).  ამ ნაშრომებიდან ზოგიერთი რამდენჯერმე გამოიცა.
1881 წლის 28 ნოემბერს რიჩარდსმა და მარიონ ტალბოტმა (1880 წელს ბოსტონის უნივერსიტეტის კურსდამთავრებული) მიიწვიეს თხუთმეტი ქალი კოლეჯის კურსდამთავრებულთა შეხვედრაზე ტალბოტის სახლში, ბოსტონში (მასაჩუსეტსი) და ამგვარად გახდნენ  უნივერსიტეტის პედაგოგების ქალთა ამერიკული ასოციაციის  "დამფუძნებელი დედები". ჯგუფი ცდილობდა შეექმნა ორგანიზაცია, რომელიც გააერთიანებდა კოლეჯის კურსდამთავრებულ ქალებს, რათა გაეღოთ კარი უმაღლესი განათლებისკენ  სხვა ქალებისთვის. ასოციაცია (ამჟამად ცნობილია, როგორც AAUW) უკვე   125 წელია, რაც ფუნქციონირებს. დღევანდელი მონაცემებით, ასოციაცია მოიცავს 100000-ზე მეტ წევრს, 1300 განყოფილებას და თანამშრომლობს მსოფლიოს 500 კოლეჯთან და უნივერსიტეტთან.
რიჩარდსი მრავალი წლის განმავლობაში ვასარის კოლეჯის სამეურვეო საბჭოს წევრი გახლდათ. მას 1910 წელს მიენიჭა საპატიო დოქტორის წოდება.
ელენ სვოლოუ რიჩარდსი გარდაიცვალა 1911 წელს.
მასაჩუსეტსის ტექნოლოგიურ ინსტიტუტმა მთავარი კორპუსის შენობას მისი სახელი უწოდა. 1973 წელს, უნივერსიტეტის დამთავრების 100 წლის იუბილესთან დაკავშირებით, დაწესდა მისი სახელობის პროფესორის თანამდებობა, რომელსაც ლექტორი ქალი იკავებენ.
2011 წელს ელენ სვოლოუ რიჩარდსმა  მერვე ადგილი დაიკავა მასაჩუსეტსის ტექნოლოგიურ ინსტიტუტის 150 კურსდამთავრებულთა სიაში, რომლებმაც უდიდესი წვლილი შეიტანეს მეცნიერების განვითარებაში.
სქოლიო
კატეგორია:დაბადებული 3 დეკემბერი კატეგორია:დაბადებული 1842 კატეგორია:გარდაცვლილი 30 მარტი კატეგორია:გარდაცვლილი 1911 კატეგორია:ამერიკელი ქიმიკოსები კატეგორია:ამერიკელი ქალი ქიმიკოსები კატეგორია:ამერიკელი ფემინისტები
მუკენ-დი-სან-ფრანსისკუ
2010 წლის მონაცემებით, მოსახლეობა 10 272 ადამიანს შეადგენდა. ფართობი 3 833.915 კმ²-ია. მოსახლეობის სიმჭიდროვე 2.68 კმ²-ზე.
რესურსები ინტერნეტში
კატეგორია:ბაიას შტატის მუნიციპალიტეტები
სან-პაულუს შტატი
სან-პაულუს შტატი (პორტ. São Paulo, SP) — შტატი ბრაზილიის სამხრეთ-აღმოსავლეთში.
სან-პაულუს შტატის ფართობი დაახლოებით ემთხვევა გაერთიანებული სამეფოს ფართობს.
სწავლული საზოგადოება
სწავლული საზოგადოება — საზოგადოება, რომლის მიზანია რაიმე აკადემიური დისციპლინის, ან დისციპლინათა ჯგუფის განვითარების წახალისება. საზოგადოების წევრობა შეიძლება იყოს ყველასათვის ღია, მოითხოვდეს განსაზღვრულ კვალიფიკაციას, ან როგორც ისტორიულად პირველი სწავლული საზოგადოებების შემთხვევაში იყოს არჩევითი, საპატიო კრედენცია.
სწავლული საზოგადოებების უმრავლესობა არა-მომგებიანი ორგანიზაციებია. ტიპური საქმიანობები შეიძლება შეიცავდეს კონფერენციების ჩატარებას, კვლევათა შედეგების განხილვას და ა. შ.
In the Flesh (როჯერ უოტერსის ტურნე)
In the Flesh — ბრიტანელი როკ-მუსიკოს როჯერ უოტერსის 1999-2002 წლების საკონცერტო ტურნე.
12 წლიანი პაუზის შემდეგ როჯერ უოტერსმა განაახლა საკონცერტო მოღვაწეობა და დაბრუნდა ტურნეთ. ეს იყო იმ დროისთვის მისი ყველაზე მასშტაბური ტურნე, პინკ ფლოიდის კონცერტების შემდეგ. 1999 წელს დაწყებული ტურნე არ უკავშირდებოდა არც ერთ კონკრეტულ ალბომს, რადგან 1992 წლის ალბომის Amused to Death შემდეგ უოტერსს სტუდიური ალბომი არ ჩაუწერია.
2000 წლის 27 ივნისის, პორტლენდის (ორეგონი, აშშ) კონცერტი ჩაიწერა. იგი მოგვიანებით გამოიცა ორმაგი CD-ის და DVD-ის In the Flesh – Live სახით.
1999 წლის აშშ/კანადის ტურნე
1999, 2000 და 2002 წლის ზაფხულში უოტერსი გამოდიოდა კონცერტებით ტურნეს In The Flesh ფარგლებში. კონცერტების პოპულარობის გამო, 1999 წლის ტურნე გაგრძელდა კიდევ ორ წელიწადს.
შესრულებული სიმღერები
ყველა სიმღერის ავტორია როჯერ უოტერსი, გარდა აღნიშნულისა
პირველი განყოფილება
მეორე განყოფილება
ბისზე
† მონრეალში, 1999 წლის 31 ივლისს Happiest Days-ის შემდეგ შესრულდა Another Brick in the Wall, ნაწილი 2. ასე იგი დარჩა პროგრამაში ტურნეს დასასრულამდე.
* The Great Gig in the Sky არ სრულდებოდა 1999 წლის 15 აგვისტოდან
1999 წლის ტურნეს თარიღები
7 აგვისტო - ლონგ აილენდი, აშშ
2000 წლის ტურნე
1999 წლის ტურნეს წარმატების გამო უოტერსმა მოაწყო კიდევ უფრო მასშტაბური ტურნე, რომელმაც მოიცვა სხვა ქვეყნები და ადგილები. აღსანიშნავია, რომ The Powers That Be და What God Wants, რომლებიც სრულდებოდა წინა ეტაპზე, ამოვარდა სიმღერების სიიდან და მათ ჩაენაცვლა Set the Controls for the Heart of the Sun, Bravery of Being Out of Range და ახალი სიმღერა Each Small Candle. მუსიკოსების შემადგენლობა იყო თითქმის იგივე, რაც წინა ტურნეზე, გარდა ახალი საქსოფონისტის (Set the Controls For the Heart of the Sun და Money) და დამატებითი ვოკალისტის.
სიმღერების სია
ყველა სიმღერის ავტორია როჯერ უოტერსი, გარდა აღნიშნულისა.
პირველი განყოფილება
მეორე განყოფილება
ბისზე
2000 წლის ტურნეს თარიღები
პორტლენდში ჩატარებული კონცერტი იქცა ფილმის In the Flesh: Live და ალბომის In the Flesh: Live მასალად.
2002 წლის ტურნე
ტურნეს წინა ორი ეტაპის პოპულარობის გამო 2002 წელს უოტერსმა ჩაატაა მისი მესამე ეტაპი. დოილ ბრემოლის, მისი მეუღლის, სიუზანას და ჯონ კერინის წასვლის შემდეგ კოლექტივში მოვიდნენ - ჩესტერ კეიმენი (მაიკლ კეიმენის ძმა), ლინდა ლუისი და ჰარი უოტერსი (როჯერის შვილი). ამ ტურნეს ყველაზე ცნობილი მომენტი იყო უემბლის სტადიონზე ნიკ მეისონის გამოჩენა. მან დაუკრა სიმღერაში Set the Controls for the Heart of the Sun.
სიმღერების სია
* Set The Controls... გადატანილი იქნა ტურნეს მსვლელობისას და სრულდებოდა Dogs - ის შემდეგ.
რესურსები ინტერნეტში
კატეგორია:როჯერ უოტერსის ტურნეები კატეგორია:1999 წლის საკონცერტო ტურნეები კატეგორია:2000 წლის საკონცერტო ტურნეები კატეგორია:2002 წლის საკონცერტო ტურნეები
ბოლივიის დემოგრაფია
lang=ka|მინი|300პქ|ბოლივიის [[მოსახლეობის პირამიდა]] მინი|300პქ|ბოლივიის მოსახლეობის რაოდენობა წლების მიხედვით (ათასებში) მინი|300პქ|ბოლივიის ადგილობრივი მოსახლეობა ბოლივიის მოსახლეობა საკმაოდ მრავალეროვნულია. აქ წარმოდგენილია განსხვავაბული ეთნიკური წარსულის მქონე ხალხები. ბოლივია სამხრეთ ამერიკის ერთ-ერთი ყველაზე ნაკლებად განვითარებული სახელმწიფოა. მოსახლეობის უმრავლესობას სიღარიბეში უწევს ცხოვრება.
ქვეყნის დაბლობში, სამხრეთ-აღმოსავლეთ ნაწილში, მოსახლეობის სიმჭიდროვე კვადრატულ კილომეტრზე ერთ ადამიანზე ნაკლებია, ხოლო ქვეყნის მთიანეთში, ცნეტრალურ ნაწილში ეს მაჩვენებელი ათ ადამიანს აღწევს.
მოსახლეობის უდიდესი ნაწილი კათოლიკეა. ასევე არიან პროტესტანტებიც. ადგილობრივი მოსახლეობის გარკვეული ნაწილი კი კვლავ ტრადიციულ, კოლუმბამდელ წარმართულ რელიგიებს მისდევს.მოსახლეობის დაახლოებით ნახევრისთვის, ესპანური მშობლიური ენაა.
ბოლივიის ტერიტორიაზე მოსახლე ადგილობრივ ინდიელებს წარმოადგენენ სამი დიდი ჯგუფი: კეჩუა, აიმარა და გუარანი.თეთრი მოსახლეობის უდიდესი ნაწილი ესპანური, ასევე ბასკური წარმოშობისაა. ასევე არიან გერმანელები, ხორვატები, იაპონელები, ახლო აღმოსავლეთის ქვეყნების წარმომადგენლები.
2006 წლის მონაცემებით, ბოლივიის მოსახლეობის ზრდის წლიური მაჩვენებელი 1,45 %-ს შეადგენს. ამავე დროს, ხდება ბოლივიელების ემიგრაცია ბრაზილიაში, ჩილესა და არგენტინაში, ევროპის მიმართულებით - გაერთიანებულ სამეფოსა და ესპანეთში, ასევე ჩრდილოეთ ამერიკაში - მექსიკასა და აშშ-ში.
მიგრაციის სალდო
-1.22 მიგრანტი ყოველ 1,000 ადამიანზე (2006 წ.)
ენები
ბოლივიის ოფიციალური ენებია: ესპანური, კეჩუა, აიმარა და გუარანი. ასევე გავრცელებულია 33 სხვა ადგილობრივი ენა.
რესურსები ინტერნეტში
კატეგორია:ბოლივიის დემოგრაფია
კარლსონი
კარლსონი (Karlsson på taket — კარლსონი, რომელიც სახურავზე ცხოვრობს ან სახურავის ბინადარი კარლსონი) — ლიტერატურული პერსონაჟი, რომელიც შეიქმნა შვედი მწერლის, ასტრიდ ლინდგრენის მიერ.
არსებობს მოსაზრება, რომ ლინდგრენმა პერსონაჟი შექმნა მისტერ ო'მეილის მიხედვით, რომელიც კროკეტ ჯონსონის 1942 წლის კომიქსში გამოჩნდა.
აღწერილია ტრილოგიაში:
ადაპტაციები
არსებობს კარლსონის თავგადასავლების რამდენიმე ეკრანიზაცია. შვედური მხატვრული ფილმი „მსოფლიოს საუკეთესო კარლსონი“, გამოვიდა 1974 წელს. 2002 წელს გამოვიდა შვედური სრულმეტრაჟიანი ანიმაციური ფილმიც. არსებობს შვედეთის/ფრგ-ს ერთობლივი ანიმაციური სერიალიც.
საბჭოთა პერიოდში გამოვიდა ბორის სტეპანცევის ორი მოკლემეტრაჟიანი ანიმაციური ფილმი („ბიჭუნა და კარლსონი“, „კარლსონი დაბრუნდა“). კარლსონს ახმოვანებს ვასილი ლივანოვი, ხოლო ფრეკენ ჰილდურ ბოკს - ფაინა რანევსკაია.
1971 მოსკოვის სატირის თეატრმა დადგა სპექტაკლი წიგნების მიხედვით, რომელშიც კარლსონის როლს განასახიერებდა სპარტაკ მიშულინი. გამოვიდა ტელესპექტაკლიც. როგორც სასცენო, ასევე ტელევერსიაში პერსონაჟის როლს ასრულებდა მიშულინი. ფრეკენ ბოკის როლში ორივე ვერსიაში იყო ტატიანა პელცერი.
კრიტიკა
კარლსონის პიროვნული თვისებები წარსულში იმ პედაგოგთა და მშობელთა კრიტიკას იმსახურებდა, რომლებსაც სწამდათ, რომ ასეთი ქცევა გავლენას იქონიებდა ბავშვებზეც. კერძოდ, აკრიტიკებდნენ იმ ფაქტს, რომ კარლსონი არ სცემს პატივს უფროს პიროვნებებს, არ ენდობა და ეშინია ბავშვთა მომვლელების.
სქოლიო
კატეგორია:ასტრიდ ლინდგრენის პერსონაჟები კატეგორია:გამოგონილი პერსონაჟები
Rhytidoponera socrus
სქოლიო
კატეგორია:ჭიანჭველები
Celebration Day (ფილმი)
Celebration Day — ინგლისური მძიმე როკ-ჯგუფ ლედ ზეპელინის საკონცერტო ფილმი, რომელიც გადაღებული იქნა 2007 წლის 10 დეკემბერს, ლონდონის დარბაზში O2. იგი გამოიცა ვიდეოფორმატებში 2012 წლის 19 ნოემბერს. 17 ოქტომბრიდან ფილმი კინოთეატრებში გამოვიდა. იგი ასევე გამოვიდა საკონცერტო ალბომის სახით.
გამოსვლა და ჩაწერა
2007 წელს ჩატარდა საქველმოქმედო კონცერტი, რომელიც მიეძღვნა აჰმეტ ერტეგუნის, ლეიბლის Atlantic Records დირექტორის ხსოვნას. ამ კონცერტისათვის ჯგუფის დარჩენილი სამი წევრი გაერთიანდა ჯონ ბონემის შვილ ჯეისონ ბონემთან. მიუხედავად იმისა, რომ მასალა იწერებოდა, ფილმი ან ალბომი ამ ჩანაწერით არ გამოცემულა.
2012 წლის სექტემბერში ჯგუფის ოფიციალურ გვერდზე Facebook-ში ადმინისტრაციამ დაიწყო ციფრების გამოქვეყნება, რომლებიც აღებული იქნა ჯგუფის სხვადასხვა ალბომიდან. ყოველდღე ქვეყნდებოდა თითო სურათი, დაწყებული ციფრიდან 5. 2012 წლის 13 სექტემბერს იმავე გვერდზე გამოქვეყნდა როგორც ფილმის პოსტერის ნაწყვეტი, ასევე ვიდეოს სარეკლამო ტრეილერი.
ალბომი
კრიტიკოსებისგან ალბომმა ძირითადად დადებითი შეფასები მიიღო. მიმოხილვათა აგრეგატორ Metacritic-ზე მას აქვს საერთო მიმოხილვებზე დაფუძნებული 81%, რაც „უნივერსალურ აღიარებას“ ნიშნავს.
Billboard 200-ში ალბომი გამოსვლისას მეცხრე ადგილზე მოხვდა.
სქოლიო
კატეგორია:2012 წლის ფილმები კატეგორია:ლედ ზეპელინის საკონცერტო ალბომები კატეგორია:ლედ ზეპელინის ვიდეო ალბომები კატეგორია:ალბომები ჯიმი პეიჯის პროდიუსერობით კატეგორია:2012 წლის ვიდეო ალბომები კატეგორია:2012 წლის საკონცერტო ალბომები კატეგორია:Atlantic Records-ის ვიდეო ალბომები
ილუზიების წიგნი
სიუჟეტი
წიგნი, რომელშიც მოქმედება 1980-იან წლებში მიმდინარეობს, პროფესორ დევიდ ზიმერის შესახებ მოგვითხრობს. იგი ღრმა დეპრესიით იტანჯება მას შემდეგ, რაც ავტოკატასტროფაში მეუღლე და შვილები დაკარგა. ერთ დღეს იგი შემთხვევით ნახავს ფილმს მუნჯი კინოს ერთ დროს ცნობილი მსახიობის ჰექტორ მანის მონაწილებით, რომელიც 1929 წელს უკვალოდ გაუჩინარდა. იგი გადაწყვეტს, მანის მონაწილეობით ყველა ფილმი ნახოს და მის შესახებ წიგნი დაწეროს. მსახიობის იშვიათი ფილმების მოსაძიებლად იგი ევროპასა და ამერიკაში იწყებს მოგზაურობს.
სიუჟეტის შუა ნაწილი ჰექტორ მანის ცხოვრების შესახებ თხრობას ეძღვნება, რომელმაც გადაწყვიტა, თავი დაენებებინა კინოკარიერისთვის, რათა გამოესყიდა ის ბრალეულობა, რაც მას საყვარელი ქალის სიკვდილშში მიუძღოდა. მანის სიცოცხლის ბოლო დღეებში, მისი ცოლი ზიმერს წერილს სწერს და მათ სახლში ნიუ მექსიკოში იწვევს, რათა პროფესორი მსახიობის უკანასკნელი მემკვიდრეობის მოწმე გახდეს.
რესურსები ინტერნეტში
კატეგორია:XXI საუკუნის ამერიკული რომანები კატეგორია:ამერიკული რომანები კატეგორია:2002 წლის რომანები
ალექსანდრე რადიშჩევი
ალექსანდრე ნიკოლოზის ძე რადიშჩევი (Александр Николаевич Радищев) (დ. 31 აგვისტო [ ძვ. სტ. 20 აგვისტო], 1749, მოსკოვი — გ.  24 სექტემბერი [ ძვ. სტ. 12 სექტემბერი] , 1802, პეტერბურგი) — რევოლუციური ტრადიციების ფუძემდებელი რუსეთის განმათავისუფლებელ მოძრაობაში, განმანათლებელი, ფილოსოფოს-მატერიალისტი, პოეტი.
ბიოგრაფია
ტრაქტატში რადიშჩევის აზროვნება გაორებულია, მის პირველ ორ ნაწილში იგი ცდილობს დაასაბუთოს სხეულით სულის განსაზღვრულობა და სულის მოკვდავობა, III-IV ნაწილში კი სულის დამოუკიდებლობასა და უკვდავებაზე ლაპარაკობს. მიუხედავად ამ თეზისის დასაბუთების ტრადიციული იდეალისტური არგუმენტების კრიტიკისა, რადიშჩევი მიიჩნევს, რომ ინდივიდუალური ცნობიერების (სულის) გაქრობის თვალსაზრისი ლოგიკურად ნიშნავს ყოველგვარი ცნობიერების და, მაშასადამე, საკაცობრიო მეცნიერული მონაპოვრების გაქრობის დაშვებასაც.
ონტოლოგიის სფეროში რადიშჩევის თვალსაზრისით მატერიალისტურია. მისი აზრით, მატერია შემეცნებისაგან დამოუკიდებელი ობიექტური არსია, რომლის არსებობის ძირითადი ფორმებია დრო და სივრცე, ხოლო ძირითადი ატრიბუტი — მოძრაობა. მაგრამ ეს თვალსაზრისი იდეუსტურად შეზღუდულია, რადგან რადიშჩევი არ უარყოფს ღმერთს, როგორც სამყაროს შემოქმედსა და პირველმამოძრავებელს.
სოციოლოგიაში რადიშჩევმა ღრმად შეითვისა ბუნებითი სამართლისა და ხელშეკრულების გზით სახელმწიფოს წარმოშობის თვალსაზრისი, გაამდიდრა იგი გეოგრაფიულ-დეტერმინისტული შეხედულებებით და გამოიყენა რუსული ცარიზმისა და ბატონყმური ურთიერთობების კრიტიკისათვის.
რადიშჩევს ეკუთვნის რუსული პოეზიის პირველი ნიმუში ოდა „თავისუფლებას“ (დაახლოებით 1783). მისი უმნიშვნელოვანესი ნაშრომი „მოგზაურობა პეტერბურგიდან მოსკოვს“ (გამოქვეყნდა 1790; ქართული თარგმანი — 1955) მიეკუთვნება ე. წ. „განმანათლებლური მოგზაურობის“ ჟანრს. სინამდვილის წარმოსახვის რადიშჩევისეული მეთოდი ძირითადად რეალისტურია, თუმცა თხზულებაში გვხვდება სანტიმენტალიზმისა და კლასიციზმის ელემენტებიც. აქ ერთმანეთს ენაცვლება მოთხრობა, ლექსი, კომედიური დიალოგი, თეორიული „პროექტი“, ისტორიული ტრაქტატი და სხვა. შესაბამისად ნაირფეროვანია მწერლის ენობრივ-სტილისტური საშუალებანიც. რადიშჩევმა უარყო „სამი სტილის“ თორია და შექმნა რეალიზმის მხატვრული სტილისტიკის საფუძვლები.
სქოლიო
კატეგორია:რუსი ფილოსოფოსები კატეგორია:რუსი მწერლები კატეგორია:დაბადებული 1749 კატეგორია:გარდაცვლილი 1802
პეპი გრძელიწინდა
პეპილოტა ვიქტუალინა როლგარდინა ეფრაიმსდოტერ გრძელიწინდა (Pippilotta Viktualia Rullgardina Krusmynta Efraimsdotter Långstrump), უფრო ცნობილი, როგორც პეპი გრძელიწინდა ან გრძელწინდა — ასტრიდ ლინდგრენის რამდენიმე წიგნის მთავარი პერსონაჟი.
სახელი Pippi (პეპი) გამოიგონა ასტრიდ ლინდგრენის ქალიშვილმა, კარინმა.
სქოლიო
კატეგორია:ასტრიდ ლინდგრენის პერსონაჟები კატეგორია:გამოგონილი პერსონაჟები
ყარათაფა
ყარათაფა — მთა საქართველოში, სამცხე-ჯავახეთის მხარეში, ნინოწმინდის მუნიციპალიტეტში. მდებარეობს ჯავახეთის ზეგანზე, ჯავახეთის ქედის დასავლეთით. სიმაღლე 2353 მ. აგებულია პლიოცენ-პლეისტოცენური ვულკანური ლავებით. შავმიწისებრ და მთის მდელოს ნიადაგებზე განვითარებულია სუბალპური მდელოები, აქა-იქ შერეულია მთის სტეპის ელემენტები.
ლიტერატურა
კატეგორია:სამცხე-ჯავახეთის მხარის მთები
მალაყმაძე
საკუთარი სახელი მალაყმაძე შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
მთიბავები
მთიბავები (Opiliones ან Phalangida) — ფეხსახსრიანი ცხოველების რიგი ობობასნაირთა კლასისა. მათი სხეულის სიგრძე 1-22 მმ-ია. ცნობილია 2400-ზე მეტი სახეობა, რომელთაგან 22 გავრცელებულია საქართველოში. ბინადრობენ ტყის საფენში, ხის ქერქვეშ, ხშირად ღობეებსა და შენობებზე. მტაცებლები არიან.
მიხეილ გორბაჩოვი
მიხეილ გორბაჩოვი (Михаил Сергеевич Горбачёв; დ. 2 მარტი, 1931, სოფელი პრივოლნოე, ჩრდილოეთი კავკასიის მხარე, რსფსრ — გ. 30 აგვისტო, 2022, მოსკოვი ) — საბჭოთა და რუსი სახელმწიფო, პოლიტიკური და საზოგადო მოღვაწე. სკკპ-ს ცენტრალური კომიტეტის ბოლო გენერალური მდივანი. სსრკ-ს უმაღლესი საბჭოს პრეზიდიუმის ბოლო თავმჯდომარე, სსრკ-ს პირველი და უკანასკნელი პრეზიდენტი. გორბაჩოვ-ფონდის დამფუძნებელი, 1993 წლიდან „ახალი ყოველდღიური გაზეთის“ თანადამფუძნებელი. მიღებული აქვს საპატიო ჯილდოები და წოდებები, მათ შორის ყველაზე ცნობილი არის ნობელის მშვიდობის პრემია, რომელიც გორბაჩოვმა 1990 წელს მიიღო. გორბაჩოვმა მოღვაწეობის პერიოდში გაატარა რეფორმები, რომლებმაც დიდი გავლენა იქონია საბჭოთა კავშირზე. კერძოდ კი: საბჭოთა სისტემის რეფორმირება (პერესტროიკა); სსრკ-ში სიტყვის და ბეჭდვის თავისუფლების და დემოკრატიული არჩევნების შემოტანა, სოციალისტური ეკონომიკის რეფორმირება; ცივი ომის დასრულება; საბჭოთა ჯარის ავღანეთიდან გაყვანა (1989); კომუნისტურ, როგორც სახელმწიფო იდეოლოგიაზე უარის თქმა და განსვავებული აზრის მქონე ადამიანების დევნის შეწყვეტა; სსრკ-ს და ვარშავის პაქტის დაშლა, რომელიც გამოწვეული იყო მისი წევრების საბაზრო ეკონომიკაზე და დემოკრატიაზე გადასვლით.
ბიოგრაფია
მიხეილ გორბაჩოვი დაიბადა 1931 წლის 2 მარტს, გლეხის ოჯახში, სოფელ პრივოლნოეში, სტავროპოლის (მაშინ ჩრდილოეთ კავკასიის) მხარეში. მამამისი, სერგეი გორბაჩოვი (1909-1976) იყო რუსი, ხოლო დედა, მარია გოპკალო (1911-1993) უკრაინელი. გორბაჩოვის ორივე პაპა 1930-იან წლებში რეპრესიების ქვეშ მოყვა. პაპა მამის მხრიდან, ანდრეი გორბაჩოვის იყო (1890-1962) ერთპიროვნული გლეხი (крестьянин-единоличник). 1934 წელს გეგმის შეუსრულებლობის გამო გადაასახლეს ირკუტსკის ოლქში. ორ წელიწადში გაათავისუფლეს. მამულში დაბრუნების შემდეგ გაწევრიანდა კოლმეურნეობაში, სადაც სიცოცხლის ბოლომდე მუშაობდა. პაპა დედის მხრიდან, პანტელეიმონ გოპკალო წარმოშობით იყო ჩერნიგოვსკის გუბერნიიდან. 13 წლისას გარდაეცვალა მამა, მოგვიანებით საცხოვრებლად გადავიდა სტავროპოლში. გახდა კოლმეურნეობის თავმჯდომარე, 1937 წელს დაადანაშაულეს ტროცკიზმში და დააპატიმრეს. ციხეში გაატარა 14 თვე, გაუძლო წამებას. დახვრეტისგან პარტიის პოლიტიკის ცვლილება გახდა (1938 წლის თებერვლის პლენუმი). საბოლოოდ, 1938 წლის სექტემბერში გააათავისუფლეს. საბჭოთა კავშირის დაშლის შემდეგ გორბაჩოვმა განაცხადა, რომ ერთ-ერთი მიზეზი, რის გამოც მას საბჭოთა რეჟიმი არ უყვარდა, პაპის მონაყოლი იყო.
პარანა (შტატი)
პარანა (პორტ. Paraná, PR) — ბრაზილიის შტატი ქვეყნის სამხრეთში. ეკონომიკის საფუძველია სოფლის მეურნეობა, 1-ლი ადგილი უკავია ყავის წარმოებით.
მიხეილ გორბაჩოვი
ბიოგრაფია
გორბაჩოვის მამა ფრონტზე 1941 წელს წავიდა, როდესაც მიხეილი 10 წლის იყო. 1942 წელს სოფელში ვერმახტი შევიდა. გორბაჩოვის ოჯახმა ხუთ თვეზე მეტი ოკუპაციაში გაატარა. 1943 წლის 21-22 იანვარს სოფელი წითელმა არმიამ გაათავისუფლა. გათავისუფლების შემდეგ მოვიდა ცნობა, რომ სერგეი გორბაჩოვი დაიღუპა. მაგრამ, როგორც აღმოჩნდა, საბუთი შეცდომით მოვიდა, ხოლო გორბაჩოვის მამა ცოცხალი იყო და ორდენებიც კი მიუღია.
19 წლის ასაკში გორბაჩოვი გახდა სკკპ-ს წევრობის კანდიდატი. 1950 წელს სკოლა ვერცხლის მედლით დაამთავრა და ლომონოსოვის სახელობის მოსკოვის სახელმწიფო უნივერსიტეტში ჩააბარა. 1952 წელს კომუნისტურ პარტიაში გაწევრიანდა. 1953 წლის 25 სექტემბერს დაქორწინდა რაისა ტიტარენკოზე (1932-1999).
1970-იანი წლების დასაწყისიდან გორბაჩოვი ცოლთან ერთად არაერთხელ ესტუმრა დასავლეთის ქვეყნებს. 1971 წელს გორბაჩოვი ჩავიდა იტალიაში, 1972 წელს ბელგიაში, 1975 წელს დასავლეთ გერმანიაში, 1976 წელს საფრანგეთში.
1978 წლამდე ეკავა პარტიული თანამდებობა და ზედამხედველობდა აგრარულ კომპლექსს სტავროპოლის მხარეში. სტავროპოლის მხარე საბჭოთა კავშირის ერთ-ერთი ელიტური საკურორტო ადგილი იყო. სწორედ იქ გაიცნო გორბაჩოვმა კოსიგინი და ანდროპოვი. ანდროპოვთან ურთიერთობამ ხელი შეუწყო მას კარიერულ წინსვლაში. 1978 წელს აირჩიეს კომუნისტური პარტიის ცეკა-ს მდივნად. იმავე წელს გადავიდა მოსკოვში საცხოვრებლად. ცეკა-ში კურირებდა სასოფლო-სამეურნეო საკითხებს. ბრეჟნევის გარდაცვალებისა და სსრკ-ს სათავეში ანდროპოვის მოსვლის შემდეგ გორბაჩოვს თანამდებობა არ შეუცვლია, მაგრამ მიმსი გავლენა გაიზარდა. ანდროპოვის გარდაცვალების და გენმდივნად ჩერნენკოს დანიშვნის შემდეგ გორბაჩოვმა ჩაიბარა იდეოლოგიური სექტორი, თანამდებობა, რაც თავად ჩერნენკოს ეკავა დანიშვნამდე, რაც ითვლებოდა მეორე თანამდებობად პარტიულ იერარქიაში. გორბაჩოვი გახდა ასევე უმაღლესი საბჭოს საერთაშორისო ურთიერთობების კომისიის ხელმძღვანელი.
1983 წლის მაისში გორბაჩოვი (გენერალური მდივნის, ანდროპოვის ნებართვით) კანადაში გაემგზავრა. ამან გორბაჩოვს დასავლეთის პოლიტიკურ წრეებში პოპულარობა მოუტანა. ალექსანდრე იაკოვლევი იხსენებს, რომ კანადის იმდროინდელი პრემიერ-მინისტრი იყო პირველი დასავლელი პოლიტიკური ლიდერი, რომელიც გორბაჩოვს შეხვდა. სხვა კანადელ პოლიტიკოსებთან შეხვედრის შემდეგ გორბაჩოვმა სახელი გაითქვა როგორც ენერგიულმა და ამბიციურმა პოლიტიკურმა მოღვაწემ, რომელიც ასევე დაინტერესებული იყო დასავლური მორალური ფასეულობებით, ასევე ეკონომიკის მართვის დასავლური მეთოდებით და დემოკრატიით. თავისი შემდეგი ვიზიტი გორბაჩოვმა 1984 წელს, დიდი ბრიტანეთის პრემიერ-მინისტრის, მარგარეტ ტეტჩერის (რომელიც იმავე წლის თებერვალში, ანდროპოვის დაკრძალვაზე გაიცნო) მიწვევით განახორციელა.
ხელისუფლებაში მოსვლის შემდეგ გორბაჩოვმა შეერთებულ შტატებთან და დასავლეთ ევროპასთან ურთიერთობის გაუმჯობესება სცადა. ამის ერთ-ერთი მიზეზი იყო ის, რომ საბჭოთა კავშირს აღარ შეეძლო ბიუჯეტის დაახლოებით 25% სამხედრო საჭიროებებზე დაეხარჯა. ხელისუფლებაში ყოფნის წლებში გორბაჩოვმა გამოაცხადა მორატორიუმი ბირთვული იარაღის გამოცდაზე. შეერთებული შტატების პრეზიდენტთან, რონალდ რეიგანთან, 1985-1988 წლებში გორბაჩოვმა ოთხი დიდი შეხვედრა ჩაატარა. პირველად გორბაჩოვი რეიგანს 1985 წლის 19 ნოემბერს, ჟენევაში შეხვდა. 1988 წლის ივნისში, მოსკოვში ვიზიტის დროს, წითელ მოედანზე რეიგანმა განაცხადა, რომ აღარ განიხილავდა საბჭოთა კავშირს როგორც ბოროტების იმპერიას. სკკპ-ს ცენტრალური კომიტეტის გენერალური მდივნის როლში გორბაჩოვი 11-ჯერ შეხვდა ამერიკის პრეზიდენტებს. ხუთჯერ რეიგანს, ხოლო ექვსჯერ ჯორჯ ბუშ უფროსს. 1989-1990 წლებში გორბაჩოვმა გადამწვეტი როლი ითამაშა გერმანიის გაერთიანებაში.
სქოლიო
კატეგორია:დაბადებული 2 მარტი კატეგორია:დაბადებული 1931 კატეგორია:გარდაცვლილი 30 აგვისტო კატეგორია:გარდაცვლილი 2022 კატეგორია:სსრკ-ის სახელმწიფო მეთაურები კატეგორია:სსრკ-ის პოლიტიკოსები კატეგორია:რუსი პოლიტიკოსები კატეგორია:ცივი ომის ლიდერები კატეგორია:ნობელის პრემიის ლაურეატები მშვიდობის განმტკიცებაში კატეგორია:სსრკ-ის VIII მოწვევის უმაღლესი საბჭოს დეპუტატები კატეგორია:სსრკ-ის IX მოწვევის უმაღლესი საბჭოს დეპუტატები კატეგორია:სსრკ-ის X მოწვევის უმაღლესი საბჭოს დეპუტატები კატეგორია:რსფსრ-ის XI მოწვევის უმაღლესი საბჭოს დეპუტატები
მაისი 2011
მაისი - 2011 წლის მეხუთე თვეა. დაიწყო კვირას და დამთავრდა 31 დღის შემდეგ, სამშაბათს.
Elements of Life World Tour
Elements of Life World Tour — ტიესტოს მიერ გამართული ტურნე მისი მესამე სტუდიური ალბომის, Elements of Life-ის მხარდასაჭერად. ტურნე დაიწყო 2007 წლის 26 მარტს და გაგრძელდა 2008 წლის 30 ივნისამდე. სულ ჩატარდა 108 კონცერტი, მათგან 41 ევროპაში, 39 ამერიკაში, დანარჩენი კი აზიაში, აფრიკაში, ოკეანიაში და სხვაგან. Elements of Life World Tour-ის DVD ვერსია გამოიცა 2008 წლის 7 მარტს, კოპენჰაგენში გამართული კონცერტის სახით.
მაისი 2011
პორტალი:ახალი ამბები
05
Elements of Life World Tour
იხილეთ აგრეთვე
კატეგორია:ტიესტოს ტურნეები Elements of Life
ლანსანგი
მინი|მარჯვნივ|250პქ|ლანსანგი ლანსანგი — ლაოსის ფეოდალური სახელმწიფო. არსებობდა 1353-1707 წლებში. ეკავა დაახლოებით ახლანდელი ლაოსისა და აღმოსავლეთ ტაილანდის ტერიტორია. 1707 წელს დაიშალა ორ სამთავროდ: ლუანგპრაბანგად და ვიენტიანად.
ლიტერატურა
კატეგორია:ლაოსის ისტორია კატეგორია:აზიის ისტორიული სახელმწიფოები
პატარა ჩხირაული
პატარა ჩხირაული — სოფელი ჭიათურის მუნიციპალიტეტში (მანდაეთის თემი). მდებარეობს ჭიათურის პლატოზე. ზღვის დონიდან 760 მეტრი, ჭიათურიდან 25 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 162 ადამიანი.
სქოლიო
კატეგორია:ჭიათურის მუნიციპალიტეტის სოფლები
ეშმაკის ქვა
ეშმაკის ქვა - ქართველი მწერლის მიხეილ ჯავახიშვილის მოთხრობაა, რომელიც დაიწერა 1908 წელს პარიზში. მოთხრობაში ავტორი გადმოგვცემს ბრბოს ფსიქოლოგიასა და მის ზეგავლენას ადამიანებზე.
პერსონაჟები:
მოთხრობაში ფიგურირებენ:
ლიტერატურა:
კატეგორია:მიხეილ ჯავახიშვილის ნაწარმოებები
ბარათაშვილები
ბარათაშვილები — ფეოდალური საგვარეულო XV-XIX საუკუნეების საქართველოში. გვარის ფუძემდებელი იყო ბარათა ქაჩიბაიძე (ქაჩიბაძე), რომლის შვილები XV საუკუნის II ნახევრის მოღვაწენი, ჯერ კიდევ ქაჩიბაძის გვარს ატარებდნენ, მათი შთამომავლები კი XV საუკუნის ბოლოდან უკვე ბარათაშვილებად იწოდებიან. ბარათაშვილების სამფლობელო საბარათიანო XV საუკუნის ბოლოსათვის ძირითადად ალგეთის, ქციისა და მაშავერის ხეობებს მოიცავდა (ამ ხეობებში სხვა ფეოდალებიც ფლობდნენ ყმა-მამულს). მათ ეკუთვნოდათ ასობით სოფელი, ჰყავდათ დაახლოებით 250-300 აზნაური და 2500-3000 კომლი გლეხი. სამფლობელოს ცენტრი სამშვილდე იყო. ციხესიმაგრეები და სასახლეები ჰქონდათ აგრეთვე დმანისში, დარბასჭალაში, ტბისში, ენაგეთში და სხვა. მათი საგვარეულო მონასტრები და სასაფლაო იყო ფიტარეთისა და გუდარეხის მონასტრები, დმანისის ღვთისმშობლისა და სოფ. ქედის ეკლესიები.
ბარათაშვილები XVI-XVII საუკუნეებში ქართლის ხუთ დიდებულ თავადთა შორის ერთ-ერთი პირველნი იყვნენ და დიდ როლს ასრულებდნენ ქართლის სამეფოს პოლიტიკურ ცხოვრებაში. ბარათაშვილების გვარის წარმომადგენლები იყვნენ მეწინავე სადროშოს — სომხით-საბარათიანოს სარდლები, მათ ხშირად ეჭირათ აგრეთვე სახლთუხუცესის, მდივანბეგებისა და სხვა სახელოები. XVI-XVII საუკუნეებში ბარათაშვილებს გამოეყვნენ და ცალკე ფეოდალურ საგვარეულოებად ჩამოყალიბდნენ გოსტაშაბიშვილები, გერმანოზიშვილები, ზურაბიშვილები, აბაშიშვილები, ორბელიშვილ-ყაფლანიშვილები, ფალავან-ხოსროშვილები, იარალიშვილები და იოთამიშვილები. თვით ბარათაშვილები XVII საუკუნის II ნახევრიდან დაქვეითდნენ და პირველობა ყაფლანიშვილებს დაუთმეს.
ბარათაშვილების საგვარეულოს ცნობილი წარმომადგენლები იყვნენ ბარათა ბარათაშვილი, მიხეილ ბარათაშვილი, ნიკოლოზ ბარათაშვილი, სულხან ბარათაშვილი და სხვები.
ლიტერატურა
*
ლანსინგი
ლანსინგი — ქალაქი აშშ-ში, მიჩიგანის შტატის დედაქალაქი. მოსახლეობა 113810 ადამიანი (2014). ლანსინგი ავტომრეწველობის მნიშნელოვანი ცენტრია. ქალაქში განთავსებულია General Motors-ის ოფისები და ქარხნები. ლანსინგში დაიბადა ამერიკელი მსახიობი სტივენ სიგალი.
ლიტერატურა
კატეგორია:აშშ-ის შტატების დედაქალაქები
ჩეჩენი ლტოლვილები
ჩეჩენი ტოლვილები —  ჩეჩნები, რომლებმაც ჩეჩნეთში ეთნიკური დაპირისპირების დროს, პირველ და მეორე ჩეჩნეთის ომის შედეგად საკუთარი სახლები დატოვეს და რუსეთის სხვა რესპუბლიკებში ან სხვა სახელმწიფოებში გადასახლდნენ.
რუსეთში
იძულებით გადაადგილებულ პირთა მონიტორინგის ცენტრის (IDMC) ცნობით, 1990 წლიდან ჩეჩნეთში ასობით ათასმა ადამიანმა დატოვა საკუთარი სახლი. ეს მეტწილად მოიცავდა არაჩეჩენ მოსახლეობას (ძირითადად რუსებს, ასევე სომხებს, ინგუშებს, ქართველებს, უკრაინელებს და სხვ.). მათ საცხოვრებელი 1990 წელს დატოვეს და 2008 წლის მონაცემებით არ დაბრუნებულან.
ბევრი ეთნიკური ჩეჩენი გადავიდა მოსკოვსა და რუსეთის სხვა ქალაქებში. ნორვეგიის ლტოლვილთა საბჭოს 2008 წლის კვლევის თანახმად, დაახლოებით 139,000 ჩეჩენი დევნილად დარჩა რუსეთის ფედერაციაში.
ინგუშეთში
ჩეჩნეთთან ძალიან ახლო მდებარე რესპუბლიკის, ინგუშეთის მოსახლეობა პირველი ჩეჩნეთის ომის დროს 240 000-ით გაიზარდა და თითქმის გაორმაგდა. სავარაუდოდ 325,000 იყო იმ ადამიანების საერთო რაოდენობა, ვინც ჩეჩნეთის მეორე ომის პირველ წელს ინგუშეთში ლტოლვილად შევიდა. მათი რაოდენობა ტუბერკულოზის დაავადების გამო მკვეთრად შემცირდა. დაახლოებით 185,000 იმყოფებოდა რესპუბლიკაში უკვე 1999 წლის ნოემბრისთვის, ხოლო 215,000 ცხოვრობდა ინგუშეთში 2000 წლის ივნისისთვის. 1999 წლის ოქტომბერში ინგუშეთის საზღვარი რუსულმა სამხედროებმა გადაკეტეს და ლტოლვილთა კოლონა დაბომბეს. მინი|ჩეჩნური ოჯახი, 1920 წელი დაახლოებით 180,000 ჩეჩენი დარჩა ინგუშეთში 2002 წლის თებერვლისთვის. 2002 წლის მონაცემებით 150 000-ზე მეტი ადამიანი "კარვების ქალაქის" ბანაკებში, მიტოვებულ ფერმერებსა და ქარხნებში, ასევე მატარებლის ვაგონებში ცხოვრობდა. 2007 წელს ასეთი ადამიანების რიცხვი მხოლოდ 20 000-ღა შეადგენდა. სავარაუდოდ მათი ნაწილი ჩეჩნეთში დაბრუნდა, ნაწილი კი ადგილობრივად ინტეგრირდა.
ჩეჩნეთში
2006 წლის მონაცემებით, ჩეჩნეთში 100000-ზე მეტი ადამიანი იძულებით გადაადგილებულ პირად რჩება, რომელთა უმეტესობა უხარისხო სახლებში და სიღარიბეში ცხოვრობს. დაიხურა დევნილთა ყველა ოფიციალური ცენტრი რესპუბლიკაში და უცხოეთის არასამთავრობო ორგანიზაციების დახმარება მკაცრად შეიზღუდა მთავრობის მიერ (შეიზღუდა დანიის ლტოლვილთა საბჭოს მუშაობაც).
საზღვარგარეთ
2003 წლიდან მკვეთრად გაიზარდა თავშესაფრის მაძიებელი ჩეჩნების რიცხვი მსოფლიოში. ამის ერთ-ერთი მიზეზი ,,ჩეჩენიზაციის" პროცესია, რომელიც ყოფილ სეპარატისტებს აჰმედ კადიროვს და მის ვაჟს რამზან კადიროვს აძლევდა უფლებამოსილებას ჩეჩნეთის ლიდერები გამხდარიყვნენ. კიდევ ერთი ახსნა ისაა, რომ ათწლიანი ომისა და უკანონობის შემდეგ, ბევრმა ჩეჩნმა დაკარგა იმედი, რომ ოდესმე შეძლებდა ნორმალური ცხოვრების აღდგენას და ამის ნაცვლად ცდილობდა ემიგრაციაში ახალი ცხოვრების დაწყებას. მინი|კავკასიის ეთნო-ლინგვისტური შემადგენლობა
ევროკავშირში
2003 წელს გაეროს ლტოლვილთა უმაღლესი კომისარიატის თანახმად, ევროკავშირში (EU) ითხოვეს თავშესაფრის მოთხოვნა რუსეთის 33,000-მა მოქალაქემ (მათი 90% სავარაუდოდ ჩეჩნები იყვნენ). 2008 წლის იანვრის არაოფიციალური ცნობების თანახმად, ევროპაში ჩეჩნების რაოდენობამ შესაძლოა 70 000 მიაღწიოს. 2009 წლის მარტის სხვა შეფასებით, ევროპაში დაახლოებით 130,000 ჩეჩენი ლტოლვილი იყო, მათ შორის ყოფილი მებრძოლები. 2009 წლის სექტემბერში კადიროვმა თქვა, რომ ჩეჩნეთი გახსნის წარმომადგენლობებს ევროპაში, რათა დაარწმუნოს იქ მცხოვრები ჩეჩენი მიგრანტი თემები, რომ დაბრუნდნენ სამშობლოში.
ბელგიაში
2008 წლის დასაწყისისთვის ბელგიაში 7,000-10,000 ჩეჩენი ცხოვრობდა, მათი უმეტესობა აარშოტში. მინიმუმ 2000 მათგანს 2003 წელს მიენიჭა პოლიტიკური თავშესაფარი.
საფრანგეთში
2008 წლის დასაწყისისთვის საფრანგეთში დაახლოებით 10 000 ჩეჩენი ცხოვრობს. საფრანგეთში ყველაზე დიდი ჩეჩნური თემები ნიცაში არსებობს. ასევე სტრასბურგსა და პარიზში. ჩეჩნები ასევე ცხოვრობენ ორლეანში, ლე მანში, ბეზანსონში, მონპელიეში, ტულუზასა და ტურებში. 2008 წლის მონაცემებით, ათასობით ადამიანი ცდილობს პოლონეთიდან საფრანგეთში ჩასვლას.
გერმანიაში
2008 წლის დასაწყისისთვის გერმანიაში დაახლოებით 10 000 ჩეჩენი ცხოვრობს.
პოლონეთში
პოლონეთში, თითქმის 3,600 ჩეჩნმა შეიტანა განცხადება ლტოლვილის სტატუსის მისაღებად 2007 წლის პირველ რვა თვეში და 6000-ზე მეტმა მომდევნო ოთხ თვეში.2008 წლის მონაცემებით, ჩეჩნები არიან ლტოლვილთა უდიდესი ჯგუფიპოლონეთში, რომლებიც ევროკავშირის აღმოსავლეთ საზღვრიდან არიან ჩამოსულები.
ესპანეთში
ესპანეთმა 1999 წლიდან თავშესაფარი მიანიჭა ასობით ჩეჩნურ ოჯახს.
ევროპის სხვა ქვეყნებში
ათასობით ადამიანი დასახლდა ევროკავშირის სხვა ქვეყნებში, როგორიცაა შვედეთი ან ფინეთი.
სქოლიო
კატეგორია:ჩეჩნები კატეგორია:ჩეჩნების დიასპორა კატეგორია:ჩეჩენი მიგრანტები
Rhytidoponera spoliata
Rhytidoponera spoliata — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Rhytidoponera-ს გვარიდან. მიეკუთვნება Ectatomminae-ს ქვეოჯახს. .
სქოლიო
კატეგორია:ჭიანჭველები
შიკი-შიკი
შიკი-შიკი (Xique-Xique) — მუნიციპალიტეტი ბრაზილიაში, ბაიას შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება ვალი-სან-ფრანსისკუ-და-ბაიას მეზორეგიონს.
2010 წლის მონაცემებით, მოსახლეობა 45 562 ადამიანს შეადგენდა. ფართობი 5 671.439 კმ²-ია. მოსახლეობის სიმჭიდროვე 8.03 კმ²-ზე.
რესურსები ინტერნეტში
კატეგორია:ბაიას შტატის მუნიციპალიტეტები
ბურაქ დაქაქი
ბურაქ დაქაქი (Burak Dakak; დ. 18 ივნისი, 1998) — თურქი მსახიობი. ცნობილი გახდა ისტორიული ტელესერიალიდან „დიდებული საუკუნე: ქიოსემი“.
ბიოგრაფია
ბურაქი დაიბადა 1998 წლის 18 ივნისს ქალაქ ანკარაში. იგი პირველად 2008 წელს გადაიღეს ერთ-ერთ რეკლამაში.
მისი მონაწილეობით გადაღებული ცნობილი ტელესერიალებია „ჩემი სახელია გულთეფე“ და „დიდებული საუკუნე: ქიოსემი“, სადაც ასრულებს უფლისწულ მეჰმეთის, სულთან აჰმედის მეორე ვაჟის როლს.
რესურსები ინტერნეტში
კატეგორია:თურქი მსახიობები კატეგორია:დაბადებული 1998 კატეგორია:დაბადებული 18 ივნისი
მთიბლური
მთიბლური — ქართული ხალხური შრომის ლექს-სიმღერა. სრულდება თიბვის დროს. გავრცელებულია აღმოსავლეთ საქართველოში. თუშურ-ფშაურ-ხევსურული მთიბლური ერთხმიანია, ქართლური და კახური — სამხმიანი. სიმღერის მოტივს გვრინს უწოდებენ. მთიბლურის ცხრამარცვლიანი ტაეპი 2 მუხლისაგან (5-4) შედგება. ეს საზომი დამახასიათებელია უძველეს წარმართულ ხუცობა-ქადაგებათა და ხმითნატირალითა ტექსტებისათვს, ამიტომ მთიბლურის წარმოშობაც წინაქრისტიანულ ხანას მიეწერება. მთიბლური პირველად დიმიტრი არაყიშვილმა ჩაიწერა ხევსურეთში და გამოაქვეყნა კრებულში «Грузинское народное музыкальное творчество» (М., 1916).
ლიტერატურა
კატეგორია:ქართული ხალხური სიმღერები
ჰარი პოტერი და ფენიქსის ორდენი (ვიდეო თამაში)
„ჰარი პოტერი და ფენიქსის ორდენი“ (Harry Potter and the Order of the Phoenix) — ვიდეო თამაში, რომელიც ეფუძნება ამავე სახელწოდების რომანს და ფილმს. იგი გამოვიდა 2007 წლის 25 ივნისს. ეს თამაში, წინამორბედებისგან განსხვავებით, გამოირჩევა იმით, რომ მოთამაშეს საშუალება აქვს, თითქმის მთელი ჰოგვორტსი იხილოს.
რესურსები ინტერნეტში
კატეგორია:პერსონალური კომპიუტერული თამაშები კატეგორია:თამაშები ჰარი პოტერის შესახებ კატეგორია:2007 წლის ვიდეო თამაშები კატეგორია:Electronic Arts-ის თამაშები კატეგორია:Warner Bros. Interactive Entertainment-ის თამაშები კატეგორია:OS X-ის ვიდეო თამაშები კატეგორია:Nintendo DS-ის თამაშები კატეგორია:PlayStation 2-ის თამაშები კატეგორია:PlayStation 3-ის თამაშები კატეგორია:PlayStation Portable-ის თამაშები კატეგორია:Wii-ის თამაშები კატეგორია:Windows-ის თამაშები კატეგორია:Xbox 360-ის თამაშები
הארי פוטר - משחקים
ტამპარანი
ტამპარანი (ოფიციალურად ტამპარანის მუნიციპალიტეტი; Lungsod sa Tamparan; Bayan ng Tamparan) ― მეხუთე კლასის მუნიციპალიტეტი სამხრეთ ლანაოს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 32 074 ადამიანს შეადგენს. მოიცავს 44 ბარანგაის.
სქოლიო
კატეგორია:სამხრეთ ლანაოს მუნიციპალიტეტები
ჰარი პოტერი და ცეცხლოვანი თასი (ვიდეო თამაში)
„ჰარი პოტერი და ცეცხლოვანი თასი“ (Harry Potter and the Goblet of Fire) — ვიდეო თამაში, რომელიც ეფუძნება ამავე სახელწოდების რომანს და ფილმს. იგი გამოვიდა 2005 წლის ნოემბერში.
თამაში წინამორბედებისგან გამოირჩევა იმით, რომ მთავარი პერსონაჟები ვიზუალურად უფრო ახლოს არიან თავის კინოანალოგებთან. სიუჟეტით, ჰარის მოულოდნელად ირჩევენ სამი ჯადოქრის შეჯიბრის მონაწილედ. თამაშის მსვლელობისას მოთამაშე აგროვებს ქულებს, სხვადასხვა ნივთს და დაბრკოლებების გადალახვას ცდილობს.
რესურსები ინტერნეტში
კატეგორია:2005 წლის ვიდეო თამაშები კატეგორია:პერსონალური კომპიუტერული თამაშები კატეგორია:თამაშები ჰარი პოტერის შესახებ კატეგორია:Electronic Arts-ის თამაშები კატეგორია:Warner Bros. Interactive Entertainment-ის თამაშები კატეგორია:GameCube-ის თამაშები კატეგორია:PlayStation 2-ის თამაშები კატეგორია:PlayStation Portable-ის თამაშები კატეგორია:Windows-ის თამაშები კატეგორია:Xbox-ის თამაშები კატეგორია:RenderWare-ის თამაშები კატეგორია:დრაკონები ვიდეო თამაშებში
მამულაძე
საკუთარი სახელი მამულაძე შეიძლება აღნიშნავდეს ერთ-ერთ შემდეგ პიროვნებათაგანს:
ელიზავეტპოლის გუბერნია
ელიზავეტპოლის გუბერნია (Елизаветпольская губерния; Yelizavetpol quberniyası; Ելիզավետպոլի նահանգ; 9 დეკემბერი, 1868 — 1917) — რუსეთის იმპერიის ადმინისტრაციულ-ტერიტორიული ერთეული ამიერკავკასიაში (შემდგომ — რუსეთის რესპუბლიკისა და აზერბაიჯანის დემოკრატიული რესპუბლის ნაწილი). ადმინისტრაციული ცენტრი — ქ. ელიზავეტპოლი. ფართობი 44,136 კმ²-ს, ხოლო 1897 წლის აღწერით მოსახლეობა 878,415 ადამიანს შეადგენდა. არსებობა შეწყვიტა იმპერიის დაცემასთან ერთად.
გეოგრაფია
გეოგრაფიული თვალსაზრისით ელიზავეტპოლის გუბერნია მოიცავდა კავკასიონის ქედის სამხრეთის ფერდობის ჩრდილო-აღმოსავლეთ ტერიტორიას, სადაც განლაგებულია მთა ბაზარდუზუ და სხვა მწვერვალები, ასევე მდინარე მტკვრის მიმდებარე არიდულ სტეპებს, რომელიც 1000 ფუტის სიმაღლეს აღწევს და ამიერკავკასიის მთიანეთის ჩრდილეთ კალთებს, სომხეთის მთიანეთის ნაწილს სევანის ტბის მახლობლად, რომელიც შემოსაზღვრული იყო სხვადასხვა მთათა სისტემით.